Arbeidsprosess

=Arbeidsprosess:=



1: Jeg fant fram stoffet til fór (lin) og framside (Ullfilt).

2: Jeg klippet ut et luemønster i bakepapir med mål jeg hadde funnet ut av i utforskningen. Brettet lin og la mønsteret oppå, festet med knappenåler og tegnet forsiktig med blyant rundt. Klippet ut med stoffsaks. Nå hadde jeg to deler til fór. Jeg gjorde akkurat det samme med ullfilten.



3: For at luen skal runde seg i nakken, klippet jeg ut og sydde sammen på vrangen et lite innsnitt litt bak på siden av nakken. Innsnittet er ca 2,5 cm på det bredeste og ca 7 cm langt. Dette gjorde jeg på alle de fire delene (To lindeler og to ullfiltdeler).





4: Før jeg kunne sy sammen noen av delene og begynne å forme luen noe mer, måtte jeg sy på blondemønsteret og all elektronikken. Etter alle blondeutprøvingene og valg av lueform, bestemte jeg meg til slutt for å bruke en bondesommerfugl med ulike sykkelser på flatene. Grunnformen er stivet med to lags vliselin, mens den som fyller rommet i "vingene" bare er med ett lag vliselin. De to yttelste små "vingespissene" er helt uten avstiving og vliselin. Slik får blondesommerfuglen ulik gjennomskinnelighet.

Jeg hadde tenkt å sy på hele blondesommerfuglen, men da jeg la den på den utklipte ulldelen, så jeg at den vill bli for stor. Derfor delte jeg opp sommerfuglen i to, og bestemte meg for å sy på en halvdel på hver side av luen.



Jeg bestemte meg for hvor jeg ville ha lyspærene og bøde de til på baksiden. Deretter testet jeg med noen binderser og batteri om jeg begge lysene ville lyse med bare ett lite 3V batteri. Jeg fant ut at jeg kom til å trenge to 3Vbatterier. Dette kunne jeg selvfølgelig ha regnet ut, men ved utprøving fant jeg det også ut. Jeg sydde med strømførende sølvtråd fra pære til pære og ned til den ene delen av trykknappen ved haka på lua. Før jeg kunne sy ferdig elektronikken måtte jeg sy sammen de to forstykkedelene for å kunne sy den strømførende tråden ned til motsatt knapp på lua. Batteripakken må jo også være på utsiden av foret for at det skal gå an å bytte batterier.



5: For å starte sammensyingen av luen la jeg de to linstykkene rett mot rett, festet med knappenåler og sydde rundt hodedelen av stykkene. Dette gjorde jeg også med ullfilten. Jeg måtte passe på den strømførende tråden som nå lå på innsiden av ullfilten, slik at jeg ikke sydden den fast på feil sted.



6: Deretter la jeg de to delene av lua (fóret og utsiden) i hverandre. Rett mot rett. Sydde en søm rundt hele ansiktsdelen av lua. Lot det stå igjen ca 6 cm for å kunne vrenge hele luen gjennom.



7: Nå var hele luen sydd sammen og fortsatte jeg med den strømførende tråden. Jeg festet batteripakken i "nakken" i lua, la opp ny tråd fra batteripakken og ned til motsatt "hakeparti" og del to av trykknappen.



8: Jeg sydde en kant rundt hele åpningen på lua for å få en litt finere kant. Så var det bare å sette sammen de to delene av trykknappen.

9: FERDIG LUE!